# Conspiracy

### A Wikipédiából, a szabad lexikonból.

A Conspiracy jelenlegi logója

A Conspiracy (rövidítése: CNS) egy 2002-ben alakult, nemzetközileg is elismert magyar demoscene csapat. A Conspiracy jelentése: összeesküvés, melyet alapításukkor (a névadás pontosan 2002. november 20-án történt) ZooM vetette fel, amit az egész csapat egyöntetűen elfogadott. A csapatot az egykori Digital Dynamite, Inquisition és Ümlaüt Design tagjai alkotják.

## [szerkesztés] A CNS története, alkotásaik, eredményeik

#### [szerkesztés] A Conspiracy első felállása, előző csapataik

- BoyC/Digital Dynamite, kóder
- Gargaj/Ümlaüt Design, kóder
- Innocent/Inquisition, zenész
- Vincenzo/Molecoola^Inquisition, zenész
- ZooM/Inquisition, grafikus és arculattervező

### [szerkesztés] Alapítás, az első mű

Még az alapításuk előtt BoyC elkezdett dolgozni az a.D.D.i.C.t [1] nevű, a demokészítést megkönnyítő eszköz (Tool) első verzióján, amivel az első két demojukat is (Project Genesis, A Place Called Universe) készítették. Az alapításuk teljes csöndben történt 2002-ben és szinte senki nem tudott róluk egészen az első demójuk kiadásáig, amelyet folyamatos fejlesztés, hosszas tapasztalatcsere előzött meg.

2003. április 20-án mutattak be a Breakpoint demópartyn 'Project Genesis' néven az első demójukat 64 Kbyetos kategóriában, amely első helyezést ért el. Azóta többször is feltűnt az online nemzetközi "demoscene ringen" http://www.pouet.net (angol), "Minden idők legjobbjai" között, ahova a látogatók szavazatai alapján került, emellet a www.scene.org 2003-ban a "Breakthrough Performance" (korszakalkotó, formabontó) díjjal jutalmazta.

### [szerkesztés] Megállás nélkül

Robbanásszerű és sikeres bemutatkozásuk után három hónappal a SceneCON [2] magyar rendezvényen három hónappal később kiadták a szintén első helyzett 'A Place Called Universe' című alkotásukat, majd újabb három hónap elteltével a magyar Function partyn [3] egy 4 kilobyteos intróval (Crystal Vision) második helyezést értek el.

### [szerkesztés] Újra nemzetközi vizeken

Conspiracy - Beyond

A "state of the art 04" nevű partyn mutatták be a 'Beyond' című demójukat (2004. március 17.), amivel újabb elismerést vívtak ki maguknak: 1. helyezés, 64 Kilobyte kategóriában. Breakpoint rendezvényén történt 2004-ben, a 'Saturday Night Scener' címmel, amivel begyűjthették külföldön zsinórban a harmadik első helyezésüket, újra 64 Kilobyte intró kategóriában.

Ezt követően egy Svájci demoparty meghívóját, (a demosceneben szinte már tradícióvá vált specializált demókban egy-egy rendezvény reklámozása, úgynevezett 'invitation demo' [4] vagy 'invitation music' elkészítése, amelyekre népszerű, elismert csapatokat kérnek fel) készítették el, ami harmadik helyezést ért el a 'Scene Event 2004' elnevezésű eseményen. Több mint valószínű, hogy ez a gyengébb helyezés annak tudható be, hogy már ezt megelőzően és eközben is gőzerővel készültek a körülbelül három héttel később kezdődő Assembly 2004-re következő demójukkal.

### [szerkesztés] Újabb elismerések

Az a.D.D.i.c.t. második verziója, a Saturday Night Scener egyik objektumával

2004. július 12.: Assembly 2004, Conspiracy: 'The Prophecy – Project Nemesis' [5] kombinált 64 Kilobyte demó elsöprő sikert arat kategóriájában, a partin elért első helyezés mellé még magáénak tudhatja az igen nívós "2004 Legjobb 64k intrója" scene.org díjat és a www.fmx.de a 2005 legjobb Realtime Demoja díjjal jutalmazza. Az intró készítésének menete képekkel illusztrálva angolul elolvasható az alábbi linken: http://conspiracy.hu/pg-makingof/

2004 novemberében az a.D.D.i.c.t. Tool (Advanced Digital Dynamite Intro Creation Tool) második verzióját elérhetővé teszik a nagyközönség számára (A The Prophecy – Project Nemesis egy részét is ezzel készítették el), magyar és angol használati utasítással, előre elkészített objektumokkal, generálható textúrákkal, szinte végtelen lehetőséget adva a hozzáértők kezébe.

A következő demójuk, több mint egy fél évvel később készül el 'Binary Flow – The Assembly'05 Invitation' [6] címmel, amelyet a Breakpointon 2005 márciusában adnak ki 64k PC demó kategóriában és mint a címe is mutatja (hivatalos) meghívóként az Assembly 2005-re. Hála a folyamatos megújulásnak, kreativitásnak újra: 1. helyezést sikerül vele elérniük.

### [szerkesztés] Termékeny csend

Ekkor közel egy évig nem jelentkeztek új, a demoscenehez kapcsolható alkotással. Ezt néhányan úgy értékelték, hogy a CNS-nek elfogyott az ihlete, kreativitása és szép lassan eltűnik a scene világából. Összesen egy partifüggetlen "kereskedelmi" demót adnak ki a www.4players.de német számítógépes játékokkal foglalkozó portálnak.

### [szerkesztés] Breakpoint 2006: Memento

Conspiracy - Memento 64 Kilobyte Intro

Hosszú hallgatás után egy letagadhatatlanul Conspiracy arculat és koncepció váltással kiadják a Memento-t [7] és második helyezést érnek el 64k Intro kategóriában. Szokatlanul, egy keretes rendszerben helyezték el a demót, egy teljesen új filozófiával és felépítéssel.

### [szerkesztés] Assembly 2006: Chaos Theory [8]

Ez a demójuk gyökeresen eltér az eddigiektől a minőségét kivéve. A közel két éves a.D.D.i.c.t 2 (ami már igen idősnek számít) utolsó, de ettől függetlenül mindenkit meglepő demója: 2. helyezés 64k intro kategóriában. (a demó grafikájának 90%-a két nap alatt a helyszínen, több mint fele a leadás előtti napon készült el)

### [szerkesztés] Bikini – Conspiracy

A Bikini (együttes) Angyali üdvözlet [9] című klippjének számítógépes grafikai anyagát a Conspiracy intrói adják.

## [szerkesztés] A Conspiracy (CNS)

### [szerkesztés] Aktív Tagok

A még fejlesztés alatt lévő a.D.D.i.c.t. 3

- BoyC - Kód
- Gargaj – Kód
- Innocent – Zene
- TrX – grafika
- Zoom – grafika

### [szerkesztés] Inaktív Tagok

- mrc – Kód
- Vincenzo – zene

### [szerkesztés] Jelen és Jövő

Az Assembly 2006 épphogy véget ért, de már készítik az a.D.D.i.c.t. következő verzióját, aktualizálva a legújabb hardveres lehetőségekhez (még ebben az évben szeretnének bemutatni egy introt, amit az aDDict ezen verziójával készítenek el).

## [szerkesztés] Forrás

- http://www.conspiracy.hu (A csapat hivatalos oldala, letölthető demókkal, videókkal angolul)
- http://www.scene.org (angol)
- http://www.pouet.net (angol)

A lap eredeti címe "http://hu.wikipedia.org../../../c/o/n/Conspiracy.html"

Kategória: Demoscene

##### Views

- Szócikk
- Vitalap
- Aktuális változat

##### Keresés

##### Más nyelveken

- English